Source: https://www.luju.ro/csm-are-ghid-consiliul-superior-al-magistraturii-a-lansat-ghidul-de-bune-practici-privind-relatia-sistemului-judiciar-cu-mass-media-documentul-face-parte-dintr-un-proiect-pe-fonduri-europene-coordonat-de-judecatoarea-csm-evelina-oprina-ghidul-isi-propune
Timestamp: 2019-12-09 10:25:21+00:00

Document:
CSM ARE GHID – Consiliul Superior al Magistraturii a lansat Ghidul de bune practici privind relatia sistemului judiciar cu mass-media. Documentul face parte dintr-un proiect pe fonduri europene coordonat de judecatoarea CSM Evelina Oprina. Ghidul isi propune sporirea transparentei in sistemul judiciar, precum si constientizarea drepturilor cetatenilor si dezvoltarea culturii juridice (Galerie foto) CSM ARE GHID – Consiliul Superior al Magistraturii a lansat Ghidul de bune practici privind relatia sistemului judiciar cu mass-media. Documentul face parte dintr-un proiect pe fonduri europene coordonat de judecatoarea CSM Evelina Oprina. Ghidul isi prop
22 noiembrie 2019 12:24
Consiliul Superior al Magistraturii – condus de judecatoarea Lia Savonea (foto 2) – si-a lansat vineri, 22 noiembrie 2019, Ghidul de bune practici privind relatia sistemului judiciar cu mass-media. Sefa de proiect a fost judecatoarea Evelina Oprina (foto 1).
Ghidul are ca obiectiv general imbunatatirea si abordarea unitara a comunicarii publice la nivelul sistemului judiciar in vederea consolidarii imaginii acestuia, asigurarea unei transparente sporite in interiorul si exteriorul sistemului, precum si imbunatatirea accesului la justitie prin cresterea gradului de informare, constientizarea drepturilor cetatenilor si dezvoltarea culturii juridice.
Evenimentul de lansare a avut loc la Hotelul Capitol din Bucuresti, beneficiind de prezenta judecatoarelor CSM Lia Savonea, Evelina Oprina, Gabriela Baltag, Simona Marcu, Mariana Ghena si Nicoleta Tint, iar dintre procurorii CSM au luat parte Tatiana Toader (cea care a asistat-o pe Evelina Oprina in acest proiect) si Codrut Olaru.
In afara de Lia Savonea si Evelina Oprina, printre vorbitori s-au numarat presedinta ICCJ Corina Corbu (foto 4), Procurorul General Bogdan Licu (foto 2), seful Inspectiei Judiciare Lucian Netejoru (foto 5), directoarea INM Cristina Rotaru Radu (foto 4), directorul Scolii Nationale de Grefieri Andrei Dorin Bancila (foto 4), presedintele UNBR Traian Briciu (foto 5), precum si avocatul Cristian Bacanu (secretar de stat in Ministerul Justitiei – foto 4).
La randul ei, purtatoarea de cuvant a CSM, judecatoarea Daniela Ioana Stancioi (foto 6), a insistat pe recomandarile din ghid legate de gestionarea spetelor intens mediatizate, iar expertii CSM Andrei Tiganas (foto 7) si Constantin Vica (foto 8) le-au explicat magistratilor prezenti ce inseamna comunicarea non-verbala a unui purtator de cuvant, respectiv ce presupune etica in comunicarea judiciara, precum si care sunt riscurile stirilor false („fake news”).
Ideea generala s-a concentrat, in esenta, pe recomandarea ca magistratii sa nu fie opaci, ci sa ofere informatii presei, in limitele legale, pentru ca presa oricum are miloace de a obtine acele informatii (in principal de la avocati si de la partile din proces). Iar in cazul in care instantele si parchetele nu comunica in mod corespunzator, apare riscul ca presa sa prezinte informatii trunchiate, uneori chiar tendentioase. In acest sens, purtatoarea de cuvant a CSM a dat ca exemplu cazul „La Manada” („Haita de lupi”) din Spania, unde secretomania instantei de fond din procesul unui grup de cinci violatori (sedinte de judecata nepublice, lipsa comunicatelor etc.) a inflamat presa si opinia publica, totul degenerand in masive proteste de strada.
Realizarea Ghidului de bune practici privind relatia sistemului judiciar cu mass-media face parte dintr-un amplu proiect demarat la 5 septembrie 2018 si intitulat „Transparenta, accesibilitate si educatie juridica prin imbunatatirea comunicarii publice la nivelul sistemului judiciar” (pe scurt: TAEJ). Programat sa fie implementat timp de 36 de luni, proiectul are o valoare totala de 29.667.068 lei, din care 24.915.549,65 lei reprezinta finantare nerambursabila din Fondul Social European, iar 4.751.518,35 lei reprezinta cofinantarea beneficiarului si a partenerilor.
Obiectivele specifice ale proiectului TAEJ sunt:
- Determinarea perceptiei publice si a cauzelor care au ca efect increderea scazuta la nivelul opiniei publice, a justitiabililor si profesionistilor din domeniul juridic cu privire la sistemul judiciar din Romania si la actului de justitie, precum si identificarea si sursele/canalele de informare utilizate cel mai frecvent de populatie pentru a adapta politica de comunicare publica a sistemului;
- Analiza modalitatii si mijloacelor de comunicare publica utilizate la nivelul sistemului judiciar (cine, ce atributii are, cum procedeaza – ce mijloace si canale utilizeaza, ce nivel de pregatire are in domeniu) inclusiv a Ghidului privind relatia sistemului judiciar cu mass-media, in vederea fundamentarii unei noi strategii de comunicare;
- Elaborarea unei strategii de comunicare unitara la nivel de sistem, corelativ cu asigurarea unei pregatiri adecvate a personalului din spatiul judiciar care are atributii in domeniul comunicarii publice/relatia cu publicul, elaborarea unui plan de masuri de interventie coerenta si adaptat diverselor grupuri tinta in vederea cresterii increderii publice in justitie, precum si a unei metodologii de monitorizare a nivelului de perceptie si a cauzelor care il genereaza;
- Transparentizarea si clarificarea relationarii sistemului judiciar cu puterea executiva si legislativa – inclusiv din perspectiva recomandarii Comisiei Europene in sensul asigurarii unor premise clare privind respectul reciproc intre institutii si respectarea independentei sistemului judiciar, cu mass-media, cu celelalte profesii juridice (in special avocati) prin elaborarea unor ghiduri de bune practici asumate bilateral;
- Clarificarea pozitionarii judecatorilor si procurorilor in spatiul on-line media astfel incat sa nu mai existe efecte negative cu privire la integritatea si imaginea sistemului judiciar, prin elaborarea unui indrumar in domeniu, inclusiv din perspectiva deontologiei profesionale;
- Cresterea transparentei si accesibilitatii serviciilor furnizate de sistemul judiciar prin derularea unei campanii de informare a cetatenilor, redefinirea modului de utilizare a mediului on-line/social media, reconfigurarea web-site-urilor CSM / INM / SNG / IJ, ca principale surse de informare directa in mediul virtual, dezvoltarea prezentei in cadrul spatiului/platformelor social media, diversificarea mijloacelor/canalelor de comunicare a sistemul judiciar catre public, inclusiv prin elaborarea unor materiale audio – video privind serviciile furnizate de instante/parchete, circuitul si modalitatea de solutionare a cererilor.
- Comunicarea publica imbunatatita si abordata unitar la nivelul sistemului judiciar;
- Grad ridicat de acces la justitie prin facilitarea accesului la informatii privind sistemul judiciar si serviciile furnizate cetatenilor;
- Nivel ridicat de informare, constientizare a drepturilor si a gradului de educatie juridica a publicului.
Partenerii de proiect ai beneficiarului CSM sunt: Scoala Nationala de Grefieri, Inspectia Judiciara, Parchetul de pe langa Inalta Curte de Casatie si Justitie, Institutul National al Magistraturii si Ministerul Justitiei.
Lumea Justitiei va prezinta galeria foto a evenimentului:
# nae din dealul feleacului 23 noiembrie 2019 04:20 +3
Ce spuneti voi,cu toate ghidoanele ori ghidurile voastre,este o frectie la picior de lemn.Cu cit mai multe prostii din acestea,cu atit mai multe abuzuri vor fi.Ce vreti sa reglementati,7ani de acasa?Voi ,acestia,puneti carul inaintea boilor.Trebuiesc indreptate legile,educatia in domeniu(facultati si INM)si nu trebuie nici un ghidon.Iata ce a iesit pina acum:judecatori si procurori precupeti(vinzatori)ai dreptatii in robe si costume cu comportament de calai!

References: CSM 
 CSM 
 CSM 
 CSM 
 CSM 
 ICCJ 
 CSM 
 CSM 
 CSM 
 CSM